b'\n_START_ARTICLE_\nRt Kolka\n_START_PARAGRAPH_\nRt Kolka (livonsko K\xc5\xabolka nan\xc4\x81, latvijsko Kolkasrags, staronem\xc5\xa1ko Domesnes, rusko - \xd0\x9a\xd0\xbe\xd0\xbb\xd0\xba\xd0\xb0 ali \xd0\xbc\xd1\x8b\xd1\x81 \xd0\x94\xd0\xbe\xd0\xbc\xd0\xb5\xd1\x81\xd0\xbd\xd0\xb5\xd1\x81) je najsevernej\xc5\xa1a to\xc4\x8dka Livonske obale (zgodovinsko pokrajina Kurlandija, dana\xc5\xa1nja Kurzeme), na sti\xc4\x8di\xc5\xa1\xc4\x8du Baltika in Ri\xc5\xa1kega zaliva. Z otokom Saaremaa (Estonija) na severu zamejuje Irbejski preliv (Irbes \xc5\xa1aurums), po katerem te\xc4\x8de meja med Latvijo in Estonijo. Rahlo severovzhodno od rta je otok Ruhnu (Estonija)._NEWLINE_Blizu rta je svetilnik in vas Kolka. Rt Kolka je priljubljena po\xc4\x8ditni\xc5\xa1ka to\xc4\x8dka, v bli\xc5\xbeini so namre\xc4\x8d slikovita stara livonska naselja Vaide, Saunags, Pitrags, Ko\xc5\xa1rags in Sikrags. Le\xc5\xbei znotraj narodnega parka Sl\xc4\xabtere in je znan tudi kot izvrsten kraj za opazovanje ptic.'